หลังจากตัดปากมดลูกได้5วันแล้วน้ำเหลืองมีกลิ่นเหม็น แต่ไม่ปวดท้องไม่มีไข้ควรกลับไปพบไหมคะ
สวัสดีค่ะ การมีน้ำสีเหลืองมีกลิ่นเหม็นออกจากช่องคลอด อาจเกิดจาก- การอักเสบของช่องคลอดจากเชื้อแบคทีเรีย (bacterial vaginosis) ซึ่งปัจจัยที่อาจทำให้เกิด ได้แก่ เชื้อแบคทีเรียชนิดดี (lactobacilli bacteria) ลดลงจากสาเหตุต่างๆ เช่น จากการทานยาปฏิชีวนะฆ่าเชื้อ จากการสวนล้างช่องคลอด ช่องคลอดมีความเป็นด่างจากการโดนหลั่งน้ำอสุจิ เป็นต้น- การอักเสบติดเชื้อแบคทีเรียที่เกิดจากการทำหัตถการตัดปากมดลูกออก แต่น่าจะมีลักษณะที่เป็นหนองออกมา มีอาการเจ็บปวดในช่องคลอดร่วมด้วย หรือมีปวดท้องน้อยร่วมด้วยในเบื้องต้น หากแพทย์มีการจ่ายยาปฏิชีวนะมาให้ทานอยู่ ก็อาจเกิดจากการอักเสบของช่องคลอดจากเชื้อแบคทีเรีย (bacterial vaginosis) ซึ่งไม่ได้ถือว่าอันตรายอะไร อาจสังเกตอาการไปก่อน อาการอาจหายได้เอง ในระหว่างนี้ ก็ยังไม่ควรมีเพศสัมพันธ์ โดยควรงดไปอย่างน้อย 1 เดือน และงดการสวนล้างช่องคลอด งดการยกของหนัก งดการออกกำลังกายและเล่นกีฬาต่างๆ ไปก่อนแต่หากตกขาวยังคงมีปริมาณมาก และมีลักษณะคล้ายหนอง หรือมีอาการปวด เจ็บในช่องคลอด หรือมีปวดท้องน้อย หรือมีไข้ขึ้น ก็ควรกลับไปพบแพทย์เพื่อตรวจค่ะ